ΓΡΑΠΤΗ ΕΡΩΤΗΣΗ E-2056/02

υποβολή: Charles Tannock (PPE-DE) προς την Επιτροπή

(11 Ιουλίου 2002)

Θέμα: Πειράματα σε ζώα για καλλυντικά

Το Ευρωπαϊκό Κοινοβούλιο ενέκρινε πρόσφατα πρόταση για δεύτερη ανάγνωση σχετικά με την εγκεκριμένη από το Συμβούλιο κοινή θέση, με σκοπό να εγκριθεί από το Ευρωπαϊκό Κοινοβούλιο και το Συμβούλιο μία οδηγία που θα τροποποιεί την οδηγία του Συμβουλίου 76/768/ΕΕΚ σχετικά με την αμοιβαία προσέγγιση των νομοθεσιών των κρατών μελών όσον αφορά τα καλλυντικά προϊόντα (A5-0180/2002) απαιτώντας την κατάργηση της πώλησης εντός της Ευρωπαϊκής Ένωσης νέων καλλυντικών (αλλά όχι φαρμακευτικών) προϊόντων που δοκιμάστηκαν πάνω σε ζώα μετά από ορισμένη ημερομηνία. Η Επιτροπή έχει δηλώσει ότι σε κάποιες περιπτώσεις μια τέτοια κατάργηση θα προσέκρουε σε κανόνες του ΠΟΕ, παρ' όλο που δενπήρξε ποτέ τέτοια περίπτωση.

Μπορεί να δηλώσει η Επιτροπή ποιος κανονισμός ή κανονισμοί του ΠΟΕ καθιστούν τη θέση του Κοινοβουλίου ασύμβατη, κατά την άποψη της Επιτροπής, με τιςποχρεώσεις της Ευρωπαϊκής Ένωσης προς τον ΠΟΕ· Πιστεύει η Επιτροπή ότι τυχόν αποδοχή από το Συμβούλιο της θέσης του Κοινοβουλίου θα αποτελούσε καθ' οιονδήποτε τρόπο δυσμενή διάκριση εις βάρος μη κοινοτικών εταιρειών και, αν όχι, πιστεύει η Επιτροπή ότι ένας οργανισμός όπως ο ΠΟΕ θα τύχει ευρύτερηςποστήριξης από το κοινό, αν οι κανόνες του είναι αρκετά ευέλικτοι, ώστε να επιτρέπουν μέτρα που σχεδιάστηκαν για να περιορίσουν την κακομεταχείριση των ζώων ή για να ενισχύσουν την περιβαλλοντική προστασία, εφόσον δε γίνεται απόπειρα να χρησιμοποιηθούν αυτά τα μέτρα με σκοπό τον προστατευτισμό·

Τέλος, μπορεί να επιβεβαιώσει η Επιτροπή ότι, αν δενπάρξει συμφωνία στο Συμβούλιο, θα τεθεί αυτομάτως σε ισχύ προηγούμενη νομοθεσία με παρόμοια αποτελέσματα και, αν ναι, σε ποια ημερομηνία·

Απάντηση του κ. Lamy εξ ονόματος της Επιτροπής

(3 Σεπτεμβρίου 2002)

Η προταθείσα από το Κοινοβούλιο απαγόρευση της εμπορίας θα μπορούσε να δημιουργήσει εμπορικούς φραγμούς σε εισαγωγές από τρίτες χώρες των οποίων οι νομοθεσίες απαιτούν να δοκιμάζονται τα καλλυντικά και τα συστατικά των καλλυντικών σε ζώα, για να εξασφαλίζεται η ασφάλεια των καταναλωτών. Η εν λόγω απαγόρευση θα μπορούσε δυνητικά να προσβληθεί με βάση, μεταξύ άλλων, τη συμφωνία στο πλαίσιο του Παγκόσμιου Οργανισμού Εμπορίου (ΠΟΕ) σχετικά με τα τεχνικά εμπόδια στο εμπόριο (TBT) και τα άρθρα III, XI και XX της Γενικής Συμφωνίας Δασμών και Εμπορίου.

Η απαγόρευση αυτή θα αποτελούσε επιβολή διάκρισης σε βάρος των ομοειδών προϊόντων (άρθρο ΓΣΔΕ III.4, άρθρο TBT 2.1). Τα καλλυντικά που δοκιμάζονται σε ζώα είναι τα ίδια με εκείνα που δοκιμάζονται με άλλα μέσα· εντούτοις, στην προκείμενη περίπτωση, η Κοινότητα θα απαγόρευε την πρώτη κατηγορία καλλυντικών και θα επέτρεπε τη δεύτερη.

Θα ισοδυναμούσε επίσης με επιβολή των κοινοτικών απαιτήσεων δοκιμασίας σε ξένους παραγωγούς. Εφόσον στη χώρα των εν λόγω παραγωγών ισχύουν διαφορετικές απαιτήσεις, που δεν είναι δυνατόν να συμβιβαστούν με τις κοινοτικές, θα μπορούσαν να αποκλειστούν οι εξαγωγές των παραγωγών αυτών στην Κοινότητα. Τούτο θα αποτελούσε διάκριση σε βάρος των ξένων παραγωγών, οι οποίοι δεν θα ήταν δυνατόν να πληρούν δύο αλληλοσυγκρουόμενα συστήματα κανόνων.

Η Επιτροπή έχει διαπιστώσει τις ανησυχίες του κοινού για τον προφανήποβιβασμό από μέρους του ΠΟΕ του ζητήματος της καλής διαβίωσης των ζώων. Ακριβώς για το λόγο αυτό, η Κοινότητα έχει σταθερά προωθήσει τη συζήτηση του θέματος της καλής διαβίωσης των ζώων, στις συνομιλίες στο πλαίσιο των μελλοντικών διαπραγματεύσεων του ΠΟΕ και θα εξακολουθήσει να πράττει το ίδιο. Εντούτοις η Επιτροπή πιστεύει ότι θα ζημιώνονταν οι μακροπρόθεσμοι στόχοι της εάν προσέγγιζε μονομερώς το εν λόγω ζήτημα.

Η Επιτροπή επιβεβαιώνει το γεγονός ότι η απαγόρευση της εμπορίας, όπως θεσπίστηκε στην 6η τροποποίηση της οδηγίας 76/768/ΕΟΚ του Συμβουλίου, της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα(1), τέθηκε νόμιμα σε ισχύ την 1η Ιουλίου 2002, δεδομένου ότι το Κοινοβούλιο και το Συμβούλιο δεν μπορούσαν να συμφωνήσουν επί ενός νέου κειμένου. Εντούτοις, η Επιτροπή εξετάζει επί του παρόντος, στο πλαίσιο της διαδικασίας επιτροπολογίας, μια πρόταση για την αναβολή της έναρξης της ισχύος σε μεταγενέστερη ημερομηνία, έτσι ώστε να αποφευχθεί κάθε αναίτια διαταραχή και αβεβαιότητα στην αγορά.

(1) ΕΕ L 262 της 27.9.1976.